Na osnovu člana 1. i člana 7. Zakona o boravišnoj taksi ("Sl.list RCG", broj 11/04, broj 13/04 i "Sl.list CG", broj 73/10 i broj 48/15) i člana 31 Statuta Opštine Tivat (Sl.list RCG – opštinski propisi, broj 40/04, 26/06, i "Sl.list CG" – opštinski propisi broj 12/11, 21/11 i 3/13), Skupština opštine Tivat na sjednici održanoj \_\_\_\_\_\_\_\_\_\_\_\_\_\_\_ 2015. godine donijela je

**ODLUKU**

**o boravišnoj taksi**

**Član 1**

Ovom odlukom uvodi se boravišna taksa na teritoriji Opštine Tivat.

**Član 2**

Boravišna taksa utvrđuje se u iznosu od 0,90 €.

**Član 3**

Na sva pitanja koja nijesu uređena ovom odlukom primjenjuje se Zakon o boravišnoj taksi.

**Član 4**

Ova Odluka stupa na snagu osmog dana od dana objavljivanja u "Službenom listu CG – opštinski propisi".

**Član 5**

Stupanjem na snagu ove Odluke, prestaje da važi Odluka o boravišnoj taksi broj: 0101-352 od

14.juna 2004.godine.

Broj: \_\_\_\_\_\_\_\_\_\_\_\_\_\_\_ Skupština opštine Tivat

Tivat,\_\_\_\_\_\_\_\_\_\_\_\_\_\_\_ Predsjednik skupštine

Krsto Bošković

O b r a z l o ž e nj e

Pravni osnov za donošenje Odluke sadržan je u članu 7. Zakona o boravišnoj taksi ("Sl.list RCG", broj 11/04, broj 13/04 i "Sl.list CG", broj 73/10 i broj 48/15), kojim je propisano da se boravišna taksa utvrđuje u rasponu od 0,10 € do 1,00 €, te da visinu boravišne takse uređuje opština propisom, osim boravišne takse za plovne objekte. Opština Tivat je do sada primjenjivala Odluku o boravišnoj taksi broj: 0101-352 od 14.06.2004.godine, kojom je visina boravišne takse bila utvrđena u iznosu od 0,70 €.

Prema Zakonu o turističkim organizacijama, član 36. , turistička mjesta se prema svom značaju za turizam razvrstavaju u kategorije A,B,C i D. Turistička mjesta razvrstavaju se u odgovarajuću kategoriju prema kvantitativnim i kvalitativnim kriterijumima. Na osnovu svih kriterijuma Ministarstvo održivog razvoja i turizma donijelo je 15.05.2014.godine Rješenje br. 01-1072/9 o određivanju kategorije turističkog mjesta i razvrstalo Tivat u turističko mjesto A kategorije.

Lokalne turističke organizacije primorskih opština i Podgorice uputile su inicijative ka svojim skupštinama opština radi povećanja iznosa boravišne takse od 0,80 € – 1,00 €. Pri podnošenju inicijativa prikupljene su informacije o iznosu boravišne takse u više gradova regiona : Zlatibor 1,00€, Neum 1,00€, Rovinj 1,00€, Skopje 1,14€, Sarajevo 1,00€, Beograd 1,50€ itd.

Promjenu iznosa boravišne takse potrebno je usvojiti prije predstojećih sajmova ( Pariz 28.09., Novi Sad 08.10., London 07.11.) , jer pri potpisivanju prvih fiksnih ugovora sa touroperatorima mora se ukalkulisati cijena boravišne takse koja će važiti u 2016 godini i dalje.

Zakonom o izmjenama i dopunama Zakona o boravišnoj taksi član 8. (Sl.list CG 48/15) predviđeno je da se iznos od 80 % ukupno naplaćene boravišne takse koji pripada lokalnoj turističkoj organizaciji umanji za 20 % i to:

* 10 % sredstava za projekte valorizacije kulturne baštine koji se odnose na arheološka istraživanja
* 10 % sredstava za poboljšanje uslova boravka turista

Povećanje iznosa boravišne takse sa 0,70 € na 0,90 €uvažilo bi sve pozitivne promjene koje je Tivat doživio od 2004. godine do danas i nadoknadilo bi lokalnoj turističkoj organizaciji sredstva koja će joj biti umanjena u budžetu primjenom člana 8. Zakona o izmjenama i dopunama Zakona o boravišnoj taksi, te se stoga predlaže usvajanje ove Odluke.

Obrađivač: Predlagač:

Sekretarijat za finansije i Predsjednik opštine

ekonomski razvoj